Heponiemi on pelannut kaksi viime vuotta junioriliiga WHL:ssä Kanadassa. Tämä kausi päättyi WHL:n mestaruusjuhliin Swift Current Broncosin riveissä, mutta junioriliigojen välisessä lopputurnauksessa Memorial Cupissa Broncos ei menestynyt. Heponiemi mätti runkosarjassa 57 ottelussa 28+90=118 pistettä ja hän voitti sarjan syöttöpörssin. Lisäksi hänet valittiin kauden tähdistöjoukkueeseen ja hänet palkittiin kauden herrasmiespelaajana.

– Aleksi on pelitaitava, nykyaikaiset työkalut omaava, luova hyökkääjä. Hän on varmasti oman erikoisosaamisensa myötä meille juuri sellainen pelaaja, jota tulevan kauden joukkueeseen kaivattiin. Hän on pelannut kovilla tehoilla Pohjois-Amerikassa, ja nyt on varmasti oikea aika Aleksille siirtyä miesten peleihin.